Igral je tudi na EP 2007 in EP 2009, kjer je Slovenija osvojila zgodovinsko 4. mesto. Vendar žal z grenkim priokusom, saj je bilo mnogo vrhunskih igralcev poškodovanih, med njimi tudi Goran sam, poleg pa še Smodiš in B. Udrih in tako ekipa sploh ni nastopila v polni postavi. Na Evropskem prvenstvu 2013 v Sloveniji, kjer je naša izbrana vrsta pod vodstvom selektorja Božidarja Maljkovića, dosegla odlično 5. mesto, je bil Goran Dragič izbran med najboljšo peterko prvenstva (kot desno krilo). EP 2015, ki je bilo organizirano v več državah (Hrvaška, Nemčija, Francija), se ni udeležil iz osebnih razlogov (rojstvo otroka, zahteve Miami Heat po sklenitvi bogate pogodbe). Na EP 2017 je s člansko reprezentanco postal evropski prvak in si kot prvi slovenski košarkar prislužil nagrado za najkoristnejšega igralca turnirja (MVP).